ᱢᱚᱦᱟᱨᱟᱥᱴᱨᱚ ᱢᱟᱦᱟᱸ

ᱢᱚᱦᱟᱨᱟᱥᱴᱨᱚ ᱢᱟᱦᱟᱸ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱦᱟᱨᱟᱥᱴᱨᱚ ᱨᱮ ᱢᱤᱫ ᱯᱚᱱᱚᱛ ᱪᱷᱩᱴᱤ ᱠᱟᱱᱟ ᱾ ᱡᱟᱦᱟᱸ ᱫᱚ ᱑ ᱢᱮ ᱑᱙᱖᱐ ᱥᱟᱞᱮ ᱨᱮ ᱵᱚᱢᱵᱮ ᱯᱚᱱᱚᱛ ᱨᱮᱱᱟᱜ ᱵᱷᱮᱜᱟᱨ ᱠᱟᱛᱮ ᱥᱤᱧᱚᱛ ᱨᱮ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱵᱮᱱᱟᱣ ᱨᱮᱱᱟᱜ ᱩᱭᱦᱟᱹᱨ ᱞᱟᱹᱜᱤᱫ ᱠᱚ ᱢᱟᱱᱟᱣᱟ ᱾ ᱢᱚᱦᱟᱨᱟᱥᱴᱨᱚ ᱢᱟᱦᱟᱸ ᱫᱚ ᱟᱹᱰᱤ ᱟᱞᱜᱟ ᱛᱮᱜᱮ ᱯᱮᱨᱮᱰ ᱟᱨ ᱨᱟᱡᱽᱟᱹᱨᱤ ᱞᱟᱠᱪᱟᱨ ᱟᱨ ᱢᱟᱱᱟᱣ ᱥᱟᱶᱛᱮ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱱᱟᱜᱟᱢ ᱟᱨ ᱟᱹᱨᱤᱪᱟᱹᱞᱤ ᱠᱚ ᱢᱟᱱᱟᱣ ᱵᱟᱛᱟᱣ ᱥᱟᱶ ᱟᱹᱰᱤ ᱜᱟᱱ ᱦᱚᱲᱟᱜ ᱟᱨ ᱯᱨᱟᱭᱵᱷᱮᱴ ᱯᱨᱚᱜᱨᱟᱢ ᱥᱟᱶ ᱡᱩᱲᱟᱹᱣ ᱢᱮᱱᱟᱜᱼᱟ ᱾ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱢᱟᱨᱟᱴᱷᱤ ᱯᱟᱹᱨᱥᱤ ᱨᱚᱲ ᱟᱱ ᱯᱚᱱᱚᱛ ᱵᱮᱱᱟᱣ ᱞᱟᱹᱜᱤᱫ ᱱᱚᱣᱟ ᱢᱟᱦᱟᱸ ᱫᱚ ᱢᱟᱱᱟᱣ ᱵᱟᱛᱟᱣᱜ ᱠᱟᱱᱟ ᱾

ᱚᱱᱚᱝ
ᱯᱚᱱᱚᱛ ᱫᱚᱦᱲᱟ ᱵᱮᱱᱟᱣ ᱨᱩᱣᱟᱹᱲ ᱟᱹᱱ, ᱑᱙᱕᱖ ᱫᱚ ᱯᱟᱹᱨᱥᱤ ᱠᱚ ᱞᱮᱠᱟᱛᱮ ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱠᱚ ᱨᱨᱮᱱᱟᱜ ᱥᱤᱢᱟᱹ ᱴᱷᱟᱹᱣᱠᱟᱹ ᱞᱮᱫᱟᱭ ᱾  ᱢᱮᱱᱠᱷᱟᱱ ᱱᱚᱣᱟ ᱟᱫᱷᱤᱱᱤᱭᱚᱢ ᱛᱮ ᱛᱮᱭᱟᱨ ᱟᱠᱟᱱ ᱵᱚᱢᱵᱮ ᱯᱚᱱᱚᱛ ᱫᱚ ᱵᱷᱮᱜᱟᱨ ᱵᱷᱮᱜᱟᱨ ᱯᱟᱹᱨᱥᱤ ᱛᱮ ᱛᱮᱭᱟᱨᱚᱜ ᱠᱟᱱ ᱛᱟᱦᱮᱱᱟ; ᱢᱟᱨᱟᱴᱷᱤ, ᱜᱩᱡᱽᱨᱟᱴᱤ, ᱠᱟᱪᱪᱷᱤ ᱟᱨ ᱠᱚᱸᱠᱬᱤ ᱾ ᱥᱟᱢᱭᱩᱠᱛᱟ ᱢᱚᱦᱟᱨᱟᱥᱴᱨᱚ ᱥᱚᱢᱤᱛᱤ ᱫᱚ ᱵᱚᱢᱵᱮ ᱯᱚᱱᱚᱛ ᱵᱟᱨᱭᱟ ᱯᱚᱱᱚᱛ ᱨᱮ ᱦᱟᱹᱴᱤᱧ ᱞᱟᱹᱜᱤᱫ ᱨᱟᱡᱽᱜᱟᱲ ᱨᱮ ᱛᱟᱦᱮᱸ ᱠᱟᱱᱟ ᱾ ᱢᱤᱫᱴᱟᱹᱝ ᱡᱟᱭᱜᱟ ᱨᱮ ᱦᱚᱲ ᱫᱚ ᱢᱩᱬᱩᱛ ᱜᱩᱡᱽᱨᱟᱴᱤ ᱟᱨ ᱠᱚᱪᱪᱷᱤ ᱯᱟᱹᱨᱥᱤ ᱠᱚ ᱨᱚᱲᱟ ᱾ ᱟᱨ ᱫᱚᱥᱟᱨ ᱡᱟᱭᱜᱟ ᱨᱮ ᱦᱚᱲ ᱫᱚ ᱢᱟᱨᱟᱴᱷᱤ ᱟᱨ ᱠᱚᱸᱠᱬᱤ ᱯᱟᱹᱨᱥᱤ ᱠᱚ ᱨᱚᱲᱟ ᱾

᱒᱕ ᱮᱯᱨᱤᱞ ᱑᱙᱖᱐ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱥᱚᱝᱥᱚᱫᱽ ᱦᱚᱛᱮᱛᱮ ᱵᱚᱢᱵᱮ ᱫᱚᱦᱲᱟ ᱵᱮᱱᱟᱣ ᱨᱩᱣᱟᱹᱲ ᱟᱠᱴ ᱑᱙᱖᱐ ᱞᱮᱠᱟᱛᱮ ᱱᱚᱣᱟ ᱞᱟᱲᱟᱣᱱᱟ ᱨᱮᱱᱟᱜ ᱚᱨᱡᱚ ᱞᱮᱠᱟᱛᱮ ᱢᱚᱦᱟᱨᱟᱥᱴᱨᱚ ᱟᱨ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱᱟᱜ ᱵᱮᱱᱟᱣ ᱦᱩᱭ ᱞᱮᱱᱟ ᱾ ᱱᱚᱣᱟ ᱟᱫᱷᱤᱱᱤᱭᱚᱢ ᱫᱚ ᱑ ᱢᱮ ᱑᱙᱖᱐ ᱦᱤᱞᱚᱜ ᱛᱮᱭᱟᱨ ᱦᱩᱭ ᱞᱮᱱᱟ, ᱚᱱᱟᱛᱮ ᱥᱮᱨᱢᱟᱠᱤᱭᱟᱹ ᱢᱟᱱᱟᱣ ᱨᱮᱱᱟᱜ ᱪᱟᱞᱟᱜ ᱠᱟᱱᱟ ᱾

ᱢᱟᱱᱟᱣ
ᱡᱟᱣ ᱥᱮᱨᱢᱟ ᱜᱮ ᱢᱚᱦᱟᱨᱟᱥᱴᱨᱚ ᱥᱚᱨᱠᱟᱨ ᱫᱚ ᱱᱚᱶᱟ ᱢᱟᱦᱟᱸ ᱫᱚ ᱢᱚᱦᱟᱨᱟᱥᱴᱨᱚ ᱢᱟᱦᱟᱸ ᱞᱮᱠᱟᱛᱮ ᱢᱟᱱᱟᱣ ᱵᱟᱛᱟᱣ ᱮᱫᱼᱟ ᱾ ᱱᱚᱣᱟ ᱪᱷᱩᱴᱤ ᱫᱚ ᱯᱚᱱᱚᱛ ᱟᱨ ᱛᱟᱞᱢᱟ ᱥᱚᱨᱠᱟᱨ ᱨᱮᱱᱟᱜ ᱥᱟᱱᱟᱢ ᱟᱥᱲᱟ, ᱚᱯᱷᱤᱥ ᱟᱨ ᱠᱚᱢᱯᱟᱹᱱᱤ ᱠᱚᱨᱮ ᱞᱟᱜᱟᱜᱼᱟ ᱾ ᱱᱚᱶᱟ ᱢᱟᱦᱟᱸ ᱨᱮ ᱵᱷᱮᱜᱟᱨ ᱵᱷᱮᱜᱟᱨ ᱠᱟᱹᱢᱤᱦᱚᱨᱟ ᱠᱚ ᱦᱟᱛᱟᱣ ᱠᱟᱛᱮ ᱱᱚᱶᱟ ᱢᱟᱦᱟᱸ ᱠᱚ ᱢᱟᱱᱟᱣᱟ ᱾

ᱢᱚᱦᱟᱨᱟᱥᱴᱨᱚ ᱢᱟᱦᱟᱸ ᱦᱤᱞᱚᱜ ᱥᱤᱧᱚᱛᱤᱭᱟᱹ ᱥᱴᱚᱠ ᱵᱟᱡᱟᱨ ᱵᱚᱱᱫᱚ ᱜᱮ ᱛᱟᱦᱮᱱᱟ ᱾

ᱟᱹᱨᱤᱪᱟᱹᱞᱤ ᱵᱮᱵᱷᱟᱨ
ᱡᱟᱣ ᱥᱮᱨᱢᱟ ᱜᱮ ᱥᱤᱵᱟᱡᱤ ᱯᱟᱨᱠ ᱨᱮ ᱯᱮᱨᱮᱰ ᱦᱩᱭᱩᱜᱼᱟ ᱡᱟᱦᱟᱸ ᱨᱮ ᱢᱚᱦᱟᱨᱟᱥᱴᱨᱚ ᱨᱤᱱᱤᱡ ᱯᱚᱱᱚᱛᱜᱚᱢᱠᱮ ᱨᱚᱲ ᱮᱫᱼᱟ ᱾

ᱱᱚᱣᱟ ᱢᱟᱦᱟᱸ ᱦᱤᱞᱚᱜ, ᱵᱤᱫᱮᱥᱤ ᱠᱚ ᱪᱷᱟᱰᱟ ᱠᱟᱛᱮ ᱜᱚᱴᱟ ᱢᱚᱦᱟᱨᱟᱥᱴᱨᱚ ᱨᱮ ᱥᱤᱧᱚᱛᱤᱭᱟᱹ ᱠᱚ ᱴᱷᱮᱱ ᱧᱩ ᱟᱠᱷᱨᱤᱧ ᱵᱟᱨᱚᱱ ᱢᱮᱱᱟᱜᱼᱟ ᱾

ᱵᱷᱮᱜᱟᱨ ᱵᱟᱝᱠᱷᱟᱱ ᱱᱟᱜᱟᱢᱤᱭᱟᱹ ᱢᱟᱱᱟᱣ
ᱢᱚᱦᱟᱨᱟᱥᱴᱨᱚ ᱢᱟᱦᱟᱸ ᱨᱮᱱᱟᱜ ᱥᱚᱱᱟ ᱡᱩᱵᱤᱞᱤ ᱢᱟᱱᱟᱣ ᱑ ᱢᱮ ᱒᱐᱑᱑ ᱨᱮ ᱢᱚᱦᱟᱨᱟᱥᱴᱨᱚ ᱡᱟᱠᱟᱛ ᱨᱮ ᱦᱩᱭ ᱞᱮᱱᱟ ᱾

ᱱᱟᱣᱟ ᱯᱨᱚᱡᱮᱠᱴ ᱟᱨ ᱡᱚᱡᱚᱱᱟ ᱨᱮᱱᱟᱜ ᱩᱰᱷᱟᱹᱣ ᱥᱟᱹᱜᱩᱱ ᱟᱨ ᱮᱛᱚᱦᱚᱵ
ᱢᱚᱦᱟᱨᱟᱥᱴᱨᱚ ᱨᱮ, ᱯᱚᱱᱚᱛ ᱥᱚᱨᱠᱟᱨ ᱟᱨ ᱯᱨᱟᱭᱵᱷᱮᱴ ᱥᱮᱠᱴᱚᱨ ᱫᱚ ᱑ ᱢᱮ ᱨᱮ ᱵᱷᱮᱜᱟᱨ ᱵᱷᱮᱜᱟᱨ ᱯᱨᱚᱡᱮᱠᱴ ᱟᱨ ᱡᱚᱡᱚᱱᱟ ᱨᱮᱱᱟᱜ ᱩᱰᱷᱟᱹᱣ ᱥᱟᱹᱜᱩᱱ ᱟᱨ ᱮᱛᱚᱦᱚᱵ ᱮᱫᱟ ᱾ ᱢᱚᱦᱟᱨᱟᱥᱴᱨᱚ ᱢᱟᱦᱟᱸ ᱨᱮ ᱱᱚᱝᱠᱟᱱ ᱜᱟᱶᱛᱟ ᱟᱨ ᱯᱨᱚᱡᱮᱠᱴ ᱨᱮᱱᱟᱜ ᱥᱮᱨᱢᱟᱠᱤᱭᱟᱹ ᱯᱚᱨᱚᱵ ᱦᱚᱸ ᱠᱚ ᱢᱟᱱᱟᱣᱟ ᱾

ᱢᱟᱨᱟᱴᱷᱤ ᱯᱟᱹᱨᱥᱤ ᱣᱤᱠᱤᱯᱤᱰᱤᱭᱟ ᱫᱚ ᱑ ᱢᱮ ᱒᱐᱐᱓ ᱨᱮ ᱮᱛᱚᱦᱚᱵ ᱞᱮᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱟᱹᱨᱤᱪᱟᱹᱞᱤ
ᱛᱷᱚᱠ:ᱢᱮᱭ ᱨᱮᱱᱟᱜ ᱢᱟᱱᱟᱣ
ᱛᱷᱚᱠ:ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱷᱟᱯᱚᱱ ᱢᱟᱦᱟᱸ ᱠᱚ